Document ID: 32005R0448

KOMISIJAS REGULA (EK) Nr. 448/2005
(2005. gada 15. marts),
ar ko groza Padomes Regulu (EEK) Nr. 3880/91 par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1991. gada 17. decembra Regulu (EEK) Nr. 3880/91 par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā (1), un jo īpaši tās 2. panta 3. punktu,
tā kā:
(1)
Ziemeļaustrumu Atlantijas Zvejniecības komisija ikgadējā sanāksmē 2002. gada novembrī ieteica, ka, lai uzlabotu zivju krājumu pārvaldību tās jurisdikcijā esošajos starptautiskajos ūdeņos, ir jāprasa starptautiskajām aģentūrām, kas atbild par nozvejas statistikas vākšanu un apkopošanu, ieviest pienācīgu statistikas apgabalu sadalījumu.
(2)
Dziļūdens zvejas labākas apzināšanas nolūkā Starptautiskās Jūras pētniecības padomes (ICES) darba grupa dziļūdens zvejas jomā ir ieteikusi Atlantijas okeāna ziemeļaustrumu daļas statistikas apgabalu sadalījumu.
(3)
Sakarā ar Starptautiskās Baltijas jūras Zvejniecības komisijas lēmumu pārvaldīt Baltijas jūras 28. rajona krājumus kā divas atsevišķas vienības ir jābūt pieejamai statistikai par šīm vienībām.
(4)
Starptautiskā Jūras pētniecības padome atbilstīgi tās Zvejas pārvaldības padomdevējas komitejas viedoklim ir pieprasījusi ANO Pārtikas un lauksaimniecības organizācijai grozīt tās aptaujas lapu Statlant 27A, lūdzot valstu varas iestādēm iesniegt sīkāku statistiku par nozveju konkrētos Atlantijas okeāna ziemeļaustrumu daļas ūdeņos.
(5)
Šajā regulā paredzētie pasākumi ir saskaņā ar tās Lauksaimniecības statistikas pastāvīgās komitejas atzinumu, kura izveidota ar Padomes Lēmumu 72/279/EEK (2),
IR PIEŅĒMUSI ŠO REGULU.
1. pants
Regulas (EEK) Nr. 3880/91 II un III pielikumu aizstāj attiecīgi ar šīs regulas I un II pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 15. martā

Labels: 20
18
19
6